**Notă Informativă**

la proiectul hotărîrii Guvernului ,,Cu privire la modificarea și completarea

anexei nr.1 la Hotărîrea Guvernului nr.201 din 11 martie 2009”

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul de hotărîre a Guvernului ,,Cu privire la modificarea și completarea anexei nr.1 la Hotărîrea Guvernului nr.201 din 11 martie 2009” a fost elaborat de Centrul de Implementare a Reformelor, în coordonare cu Cancelaria de Stat. |
| 1. **Condițiile ce au impus elaborarea proiectului de act normativ și finalitățile urmărite**
 |
| La 7 iulie 2017, Parlamentul a adoptat Legea cu privire la Guvern, nr.136. Întru executarea prevederilor Legii cu privire la Guvern, a fost elaborat prezentul proiect de hotărîre, care vine să reglementeze modalitatea de ocupare prin concurs a funcțiilor publice de conducere de nivel superior. Modificările și completările vizează *Regulamentul cu privire la ocuparea funcţiei publice prin concurs*, anexa nr.1 din Hotărîrea Guvernului nr.201 din 11 martie 2009, și sînt determinate în special de faptul necesității consolidării funcției de secretar general de stat și funcției de secretar de stat în ministere, a schimbării statutului din funcții de demnitate publică în funcții publice de conducere de nivel superior pentru funcția de secretar general al Guvernului și secretar general adjunct al Guvernului, precum și a necesității organizării concursurilor pentru ocuparea acestor funcții publice.Astfel, datorită faptului că funcţionarii publici de conducere de nivel superior realizează managementul nivelului superior în autorităţile publice, concursul pentru ocuparea acestor funcții, se propune să includă 2 etape: 1. competiția cv-urilor, și
2. interviul.
 |
| 1. **Fundamentarea economico-financiară**
 |
| Adoptarea proiectului de hotărîre nu necesită careva cheltuieli financiare. |
| 1. **Avizarea și consultarea publică a proiectului**
 |
| În conformitate cu prevederile Legii nr.317/2003 privind actele normative ale Guvernului şi ale altor autorităţi ale administraţiei publice centrale şi locale, Centrul de Implementare a Reformelor prezintă proiectul hotărîrii de Guvern pentru avizare și consultare publică. |

Director **Iurie CIOCAN**

al Centrului de Implementare a Reformelor